text: Ildebrand rammer ung mor
  14 september 2010 kl. 08.22
  En voldsom brand huserede et hus ved Hedensted i nat. 
  Husets beboer har medvirket i reality-serien "De Unge Mødre"
  Det var den unge mor Malou Stella Navarana Rasmussen fra tv-serien "De Unge Mødre", som boede i det hus i Øster Snede ved Hedensted, der nedbrændte i nat. Det skriver Vejle Amts Folkeblad.
  Branden opstod klokken lidt over fire i nat, hvor Malou Stella Navarana Rasmussen bor med sønnen Tino, hendes søster og hendes mor.
  Den startede formentlig i husets garage
  Huset udbrændte totalt, så familien bor nu midlertidigt hos en nabo.
  Årsagen til branden er endnu ukendt.
  